Source: http://www.bihon.ro/csm-oradea-face-parte-din-seria-d-a-diviziei-a/2099307
Timestamp: 2018-10-18 17:59:26+00:00

Document:
CSM Oradea face parte din Seria D a Diviziei A - BIHON
CSM Oradea face parte din Seria D a Diviziei A
la	26. august 2018 19:19
FR de Handbal a stabilit noul format al Diviziei A de handbal masculin, ediția 2018/2019. Competiția va avea patru serii a câte șase echipe fiecare.
CSM Oradea va face parte din Seria D, alături de formațiile CS Minaur Baia Mare DivA, AHC Potaissa Turda DivA, HC Sibiu, HCM Sighișoara și HC Szejke Odorheiu Secuiesc. Primele două echipe nu au drept de promovare în Liga Națională. Campionatul se va desfășura în cele patru serii în sistem „fiecare cu fiecare”, echipele urmând să dispute câte patru meciuri cu celelalte adversare (câte două acasă, respectiv în deplasare). La finele sezonului, primele două clasate din fiecare serie se vor califica la turneul semifinal. Aici, cele opt echipe vor fi împărțite în două grupe, în care se va juca „fiecare cu fiecare”. Ocupantele primelor două locuri în grupe vor accede la turneul final.
Noul sezon va debuta la 22 septembrie, CSM Oradea urmând să joace în etapa inaugurală pe teren propriu, cu HC Szejke Odorhei.
Antrenorul CSM Oradea, George Tăutu, opinează că echipa sa se află într-o serie grea.
„Facem parte dintr-o serie grea, cu adversare dificile, chiar dacă Baia Mare și Turda nu au drept de promovare. Sibiul și Odorheiul au ambiții mari, iar Sighișoara adună cei mai buni juniori din țară. Noi nu avem niciun obiectiv stabilit pentru viitorul sezon. Personal, îmi propun să ne clasăm pe unul dintre primele patru locuri în serie”, ne-a declarat antrenorul CSM Oradea.
Etapa 1 (22 septembrie): CSM Oradea – HC Szejke Odorhei
Etapa 2 (29 septembrie): CS Minaur Baia Mare Diva – CSM Oradea
Etapa 3 (6 octombrie): CSM Oradea – HCM Sighișoara
Etapa 4 (13 octombrie): AHC Potaissa Turda DivA – CSM Oradea
Etapa 5 (20 octombrie): HC Sibiu – CSM Oradea
Vor urma meciurile din primul retur, în perioada 3 noiembruie – 1 decembrie, apoi al doilea tur, în perioada 2 februarie – 2 martie 2019, respectiv al doilea retur, în perioada 16 martie – 20 aprilie.
Taguri: csm oradea, handbal masculin, program, sezon 2018-2019

References: CSM 

CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 csm